GiliGold/VAD_KnessetCorpus huggingface dataset:
מיכל מנקס: מה שאני רוצה לומר בעקבות זאת, ובאמת אתה ציינת את זה בעקבות דברים שעלו, שגם החלטה של ועדת הזכאות והאפיון נתונה לערר.
מיכל מנקס: ניתן לערער על ההחלטה.
יפה בן דוד: אני רוצה להוסיף שאנחנו נמצאים כאן כי הנושא מאוד חשוב לנו.
יעקב מרגי: כל מי שנמצא כאן, ברוך.
יפה בן דוד: אין לי ספק.
יפה בן דוד: יש לנו עוד הרבה דברים שאנחנו דוחים כי החוק הזה הוא בנפשנו, בנפשם של עובדי הוראה ובנפשם של התלמידים.
יפה בן דוד: אנחנו לא מתנהגים כאחרוני ועד העובדים כמו הנמלים וכמו הרכבות.
יעקב מרגי: אם כבר העלית את זה, אז בואי תקשיבי.
יפה בן דוד: כאשר מדובר בפגיעה בתלמידים ובעובדי הוראה, אנחנו יכולים להיות אפילו גרוע מכך.
יעקב מרגי: מותר לכם.
יעקב מרגי: מותר לך אבל לי מותר לומר איך אני חש ואיך אני מרגיש ואני חושב שזה לגיטימי.
יעקב מרגי: כאשר מדברים בחיי אדם, בחיי תלמידים, לפחות לבוא ולהציג עמדה שאפילו לדבר לא מוכנים - - -
יפה בן דוד: ממש לא.
יעקב מרגי: כך זה הושמע.
יעקב מרגי: לא על ידך אבל כך זה הושמע כל פעם כשזה עלה כמו בנושא אלרגיות אבל זה לא לדיון הזה.
יעקב מרגי: אם כבר העלית את זה, אני חושב שההודעה שהוצאתם אתמול לתקשורת, מותר, לגיטימי, מותר לכם להוציא את ההתרשמות שלכם, אתם נושאים באחריות.
קארין אלהרר: מה היה?
יעקב מרגי: עם טלפון של הדוברת לפרטים ולפניות ציבור.
יעקב מרגי: בואי, זה לא התפקיד הייעודי שלכם אבל זו הערת ביניים.
יעקב מרגי: תעשו אתה מה שאתם רוצים.
יעקב מרגי: את רוצה להתייחס לסעיפים 10 ו-11?
קארין אלהרר: רק להבין היכן אנחנו עומדים.
קארין אלהרר: כל ההערות שנשמעות ומועברות למשרד החינוך - - -
יעקב מרגי: שיעורי בית.
קארין אלהרר: גם בדיון הקודם דיברנו.
יעקב מרגי: חלק קיבלנו.
יעקב מרגי: את הלכת לישיבת סיעה אחרי 25 דקות.
קארין אלהרר: מה לעשות, התחייבויות.
יעקב מרגי: כי לא רצית להפסיד את טראמפ, את איוונקה, את השגרירות.
קארין אלהרר: אותי לא הזמינו.
יעקב מרגי: את הבוס שלך הזמינו.
יעקב מרגי: לכן הקדימו את ישיבת הסיעה.
יעקב מרגי: לנו דחו את ישיבת הסיעה.
יעקב מרגי: כל אחד והבעיות שלו.
יעקב מרגי: אנחנו ממשיכים עם תיקון סעיף 12.
נועה ביתן: לגבי סעיף 11, משרד החינוך ייתן את התשובות לגבי הקוורום.
נועה ביתן: 10.
נועה ביתן: תיקון סעיף 12 בסעיף 12 לחוק העיקרי – זה הסעיף של ועדת ערר שהיה ועכשיו הוא הופך להיות ועדת השגה –
נועה ביתן: בסעיף קטן (א), במקום "שבעה" יבוא שישה".
נועה ביתן: זה אומר שהשר ימנה ועדת השגה בת שישה חברים.
נועה ביתן: זה יהיה הסעיף החדש.
אחרי פסקה  יבוא: "(3א) מפקח לחינוך רגיל".
אחרי פסקה  יבוא: מה זה אומר לגבי הרכב הוועדה.
אחרי פסקה  יבוא: חברי ועדת ההשגה יהיו: מנהל מחוז של משרד החינוך או נציגו והוא יהיה היושב ראש.
אחרי פסקה  יבוא: פסיכולוג חינוכי מחוזי של משרד החינוך.
אחרי פסקה  יבוא: מפקח לחינוך מיוחד.
אחרי פסקה  יבוא: כאן נוסף לנו מפקח חינוך רגיל.
אחרי פסקה  יבוא: מספר (4) ו-(5), זאת שוב המחיקה של עובד סוציאלי ורופא.
אחרי פסקה  יבוא: (6) זה הורה לילד בעל צרכים מיוחדים שיקבע השר מתוך רשימות שיגישו מתוך רשימות שיגישו לו ארגוני הורים לילדים עם צרכים מיוחדים למערכת החינוך.
קארין אלהרר: למה מפקח על חינוך רגיל?
יעקב מרגי: כי אנחנו מדברים על שילוב.
קריאה: איפה נציג ארגון?
קארין אלהרר: למה לא מומחה לשילוב?
יעקב מרגי: יש פונקציה כזאת, מומחה לשילוב?
קארין אלהרר: הם שמו אותם בוועדה הראשונה.
יעקב מרגי: יש לכם תשובה?
אילן שי: התוספת של המפקח לחינוך רגיל הייתה כדי לתת לגישה שלנו עדיפות ומשקל לנושא של שילוב.
יעקב מרגי: ירדתי לסוף דעתכם.
קארין אלהרר: כיוונת לדעת גדולים.
יעקב מרגי: זה מושג יותר מדויק.
יעקב מרגי: אני עדיין לא הגעתי לרמה של מכוון וידיעה מה מסתתר מאחורי זה.
יעקב מרגי: שואלת חברת הכנסת קארין אלהרר למה לא מומחה לשילוב.
קריאה: אין מושג כזה.
קארין אלהרר: בוועדה מדרגה ראשונה יש מומחה לשילוב?
אילן שי: לא.
אילן שי: יש את יושב ראש הוועדה.
אילן שי: אחד מסוגי הכישורים והניסיון שיש לו, הוא מתחום השילוב.
יעקב מרגי: הוא לא מומחה.
יעקב מרגי: אני חושב שמפקחת בחינוך הרגיל זה ראוי כי מדובר בשילוב.
יעקב מרגי: אם באמת ניקח אדם שיש לו ניסיון בשילוב, להוריד את מפקחת חינוך מיוחד.
יעקב מרגי: להשאיר את המפקחת על החינוך הרגיל בתוספת לאחד שיש לו ניסיון בשילוב.
קארין אלהרר: אני אחדד את דבריו של חברי יושב ראש הוועדה.
קארין אלהרר: הכוונה שלכם היא כוונה מצוינת.
קארין אלהרר: אתם רוצים שאם ילד, רוצים הוריו, אנחנו נעביר אותו לשילוב וזו יוזמה ברוכה.
קארין אלהרר: אם יושב מישהו שהוא המפקח מהחינוך הרגיל, ואנחנו כולנו בחדר הזה מבינים שרוב המפקחים בחינוך הרגיל לא מכירים ולא יודעים כי זה לא בסילבוס של תכנית הלימודים.
קארין אלהרר: אין בעיה, זה יהיה מהחינוך הרגיל, אבל מישהו שעוסק בשילוב, שמתנהל בשילוב ויודע.
יעקב מרגי: מפקח חינוך מיוחד לא מבין בשילוב?
קריאה: הוא אחראי על השילוב.
קארין אלהרר: לא בהכרח.
יעקב מרגי: משרד החינוך, תשובות.
יעקב מרגי: לא פותחים דיון על כך.
מירב ישראלי: אם כן, הרכב הוועדה ייבדק?
קריאה: אפשר לחזור על הרכב הוועדה?
קריאה: אני ספרתי שישה.
מירב ישראלי: שישה.
קריאה: יש עוד נציג.
קריאה: נציג ארגון ציבורי.
קארין אלהרר: הוא לא חייב.
קארין אלהרר: אם כל חייו הוא עוסק בחינוך המיוחד, הוא לא יודע עד הסוף את המשמעויות של שילוב.
מירי נבון: מ"מ מנהל המינהל הפדגוגי.
מירי נבון: החינוך המיוחד, יש לו כמה דברים.
מירי נבון: יש לו את האפשרות להשתלבות.
מירי נבון: הסיפור של השתלבות הוא לא סיפור חדש.
מירי נבון: הוא קורה והוא קיים.
מירי נבון: הם מכירים.
מירי נבון: הם אלה שבאים בלא מעט מקרים כדי לסייע למורים.
קארין אלהרר: אין הנחיות על בתי ספר לחינוך מיוחד?
יעקב מרגי: אני מבקש מכם לתת לנו תשובות.
אילן שי: כאשר היועצת המשפטית הקריאה את הרכב הוועדה, יש עוד סעיף אחד, סעיף 12(ב)(7) שזה נציג של ארגון ציבורי מתוך רשימות שהגישו הארגונים הציבוריים.
מירב ישראלי: קראתי את זה.
אילן שי: יש הורה לילד עם צרכים מיוחדים.
מירב ישראלי: קראתי.
יעקב מרגי: אני הבנתי שזה אותו אחד.
מירב ישראלי: זה לא אותו אחד.
מירב ישראלי: פספסתי.
מירב ישראלי: נציג של ארגון ציבורי מתוך רשימות שהגישו הארגונים הציבוריים לשר.
יעקב מרגי: התייחסות, רק לסוגיה הזאת.
רויטל לן כהן: אני רוצה להעלות שני דברים.
רויטל לן כהן: בשום מקום שאני מכירה במדינה לא יעלה על הדעת שמי שמוביל ערכאה ראשונה הוא אותו גוף שמוביל את הערכאה השנייה.
רויטל לן כהן: הוא מערער על עצמו?
רויטל לן כהן: אין לי בעיה שבוועדת ההשגה ישב מישהו שהוא ממשרד החינוך, אם הם מתעקשים שהוא ישב בוועדת האפיון לזכאות.
יעקב מרגי: ההרכב זהה?
יעקב מרגי: את רוצה לומר לי שההרכב זהה?
רויטל לן כהן: לא מקובל שמי שיושב בראש ועדה בגוף של כמה, הוא אותו גוף שיושב בראש הוועדה בערעור.
יעקב מרגי: טענה חזקה.
רויטל לן כהן: לא יכול להיות שישב איש משרד החינוך בוועדה הזו ואז מערערים לחבר שלו.
יעקב מרגי: אמרת זאת פעם חמישית.
רויטל לן כהן: זה אחד.
רויטל לן כהן: שנית, אני רוצה לדבר כאימא של אלעד.
רויטל לן כהן: כשאני נכנסת לוועדות שלו וכולנו מסכימים כאן שאני לא עלה נידף, כשאני יושבת מול כיתת היורים הזאת, זה מעמד קשה.
יעקב מרגי: לא רוצה להעיר לך.
רויטל לן כהן: אני אומרת לך איך אני מרגישה.
רויטל לן כהן: אני אומרת לך כמי שמלווה 11 שנים משפחות.
רויטל לן כהן: אלה המלים של כולם.
רויטל לן כהן: אדוני, יושב כאן מנהל מחוז, מפקח חינוך מיוחד, מפקח חינוך רגיל, פסיכולוג, ואז לא משנה מה יהיה - - -
יעקב מרגי: אני חוזר בי מזה שאמרתי שהפסתי את דעתך.
רויטל לן כהן: כך הם מתנהגים.
רויטל לן כהן: יש לי ועדות מוקלטות.
רויטל לן כהן: מה תודה, אתה לא יודע מה אני רוצה לומר.
יעקב מרגי: לא צריך יותר ממה שאמרת.
רויטל לן כהן: חוק שוויון זכויות לאנשים עם מוגבלויות קובע שבדברים מהסוג הזה צריך להיות איזון וכאן אין איזון.
יעקב מרגי: שאין איזון אמרת כבר בהערה הראשונה.
יואב קריים: אני רוצה לומר שכיוון שמדובר בוועדת ערעור ואולי זאת לא כיתת יורים אבל ועדת ערעור היא במקום של מחלוקת.
יואב קריים: המחלוקת חייבת להתברר מחוץ למשרד שמחליט.
יואב קריים: אני בהחלט מסכים עם מיכל.
יואב קריים: ועדות כתיקונן, בימים כתיקונם כשלא צריך לערער, הרוב באים עם כוונות טובות והכול בסדר.
יואב קריים: ועדות השגה הן מראש במחלוקת וההחלטה צריכה להינתן מבחוץ ובאופן מקיף.
יעקב מרגי: ברור ומדויק.
מיכל מנקס: חבל שמשרד החינוך לא נותן נתונים.
מיכל מנקס: אחוז ניכר מאוד גדול של ועדות הערר מקבל את עמדת ההורים.
מיכל מנקס: חבל שלא מדברים על זה.
יעקב מרגי: לכן את כאן.
רויטל לן כהן: זה רק אומר מה סוג ההתאמה.
רויטל לן כהן: טעות.
יעקב מרגי: אמרתי לך שהיום לא כדאי לך.
יעקב מרגי: זו הערה אחרונה.
יעקב מרגי: פעם הבאה תצאי בלי שאני אקרא לך לצאת.
בועז אחד העם: הערה קצרה.
בועז אחד העם: במקומות אחרים אני רואה שחוק החינוך המיוחד אומר קודם שילוב ואחר כך חוק חינוך מיוחד.
בועז אחד העם: כיוון שכאן זה לא המקרה, אני כן הייתי מבקש לשקול את הרכב הוועדה כדי שישקלו את השילוב קודם כדי שנראה שהשילוב הוא אופציה מקובלת קודם.
בועז אחד העם: לכן חינוך רגיל למשל או החינוך המיוחד, השאלה היא מה סדר העדיפויות.
יעקב מרגי: שמעו אותך.
יעקב מרגי: יגיבו.
רות יצקן: מנהלת המחלקה בפרט, חולון.
רות יצקן: חוזר מנכ"ל מחייב אותנו לבקש פרוטוקול ועדת שילוב לפני ועדת השמה.
רות יצקן: ילד לא עולה לוועדה אם לא היה תהליך של ועדת שילוב וגם מתן שילוב.
רות יצקן: אם כן, זה לא ברור לי ואני חייבת להעיר עוד משהו.
קריאה: יש שילוב.
קארין אלהרר: זה לא יהיה עכשיו.
קריאה: היום זה קיים.
קריאה: מפקח על החינוך המיוחד הוא מפקח שאחראי על סל השילוב.
קריאה: זאת אומרת, הוא יושב בוועדה, הוא איש מקצוע לנושא השילוב כי סל השילוב היום ניתן במסגרת החינוך הרגיל ובמסגרת החינוך המיוחד.
קארין אלהרר: רציתי לשאול, בהמשך להערה של יואב.
קארין אלהרר: לכאורה זה הדבר הנכון לעשות אבל אני מנסה לחשוב מי תהיה הוועדה הזאת.
יואב קריים: לנו יש הצעה לגבי הוועדה שתכריע בחריג של הסכמת הורים.
יואב קריים: אנחנו מציעים שזה יהיה אותו הרכב ועדה.
יעקב מרגי: של הסיכון.
יואב קריים: כן.
יעקב מרגי: שמעו אתכם.
יעקב מרגי: ישקלו.
יעקב מרגי: אני אזכיר לך שוב בגלל שאתמול יצאת מוקדם.
יעקב מרגי: יואב וחלק מההורים הציעו שקודם כל ההורים יחליטו אלא אם כן הוועדה החליטה שיש גורם סיכון כזה או אחר.
יעקב מרגי: את גורם הסיכון תקבע ועדה מסוימת ואני מבין שהם הגישו את ההרכב ואת צורת העבודה.
יעקב מרגי: ניסחתי פחות או יותר?
יואב קריים: נכון.
יעקב מרגי: אנחנו ממתינים לתשובת משרד החינוך בנושא.
יעקב מרגי: מבטיח לך שיותר לא אזכיר לך את ישיבת הסיעה שלך.
קארין אלהרר: תזכיר.
קארין אלהרר: זה ישמח את יושב ראש המפלגה שלי שאני מגיעה באדיקות לישיבת הסיעה.
אילן שי: בדיון שהיה לנו מול משרד המשפטים, מחלקת ייעוץ וחקיקה, הובהר לנו שהנוסח של איך שוועדת ערר מוגדרת היום בחוק לא תואם את הפרשנות והמדיניות המשפטית הקיימת שבעצם רואה שני סוגים של ועדות של ערכאה שנייה, אחת היא ועדת ערר חיצונית שבעצם חלים עליה הכללים, שבוחנת לפי הכללים של המשפט המינהלי.
אילן שי: בוחנת סבירות.
אילן שי: היא לא באה בנעלי הוועדה הקודמת אלא בוחנת אם ההחלטה הייתה סבירה.
אילן שי: הסוג השני של ועדה היא ועדה פנימית בפני גורם יותר בכיר ברשות המינהלית, שזאת ועדת השגה וקוראים להליך הזה השגה, שיושב בה גורם פנימי יותר בכיר.
אילן שי: היא באה בנעלי הערכאה הראשונה, בוחנת כאילו יש לה את כל הסמכויות ונותנת החלטה לגופו של עניין.
אילן שי: אנחנו חשבנו שיותר נכון במקרה הזה שתהיה ועדת השגה שלא רק בוחנת את הסבירות של ההחלטה בוועדת הזכאות והאפיון אלא באה בנעליה.
יעקב מרגי: ועדה חיצונית, לוחות זמנים.
יעקב מרגי: קחו בחשבון הכול.
מירב ישראלי: הכול.
אילן שי: אנחנו עדיין חושבים שזה ההליך הנכון.
יעקב מרגי: בכל זאת תנו לנו תשובה.
יעקב מרגי: גם אתם, גם הארגונים וההורים, תחשבו כי זה הליך.
יעקב מרגי: זה לא ביטוח לאומי שההליך לוקח שנים אלא כאן מדובר בתחילת שנת לימודים.
יעקב מרגי: אני כרגע לא מביע עמדה.
יעקב מרגי: תנו לנו תשובות.
קריאה: השגה על ועדת השגה, זה בית משפט לעניינים מינהליים?
אילן שי: אם זו ועדת ערר חיצונית, זה ערעור מינהלי שהוא גם יותר צר מבחינת היקף הביקורת.
מירב ישראלי: היום הכול במחוזי?
אילן שי: במחוזי.
מירב ישראלי: שתי האופציות.
אילן שי: שתי האופציות במחוזי.
יעקב מרגי: תיקון סעיף 13.
יעקב מרגי: לסעיף 20א, 20ד ו-20ז, נתייחס ביחד בדיון אחד.
מירב ישראלי: יש עוד משהו קטן בסעיף 12.
מירב ישראלי: הסעיף הוא מאוד דל מבחינת פרוצדורה.
מירב ישראלי: הוספנו את כל הפרוצדורה לגבי הפרוטוקול, לגבי הסודיות.
יעקב מרגי: בהסכמה.
מירב ישראלי: בסעיף קטן י', בסופו יבוא: הוראות סעיף 9ג עד ד שזה גם ג(1) ו-ג(2) שהוספנו, שזה הפרוטוקולים, לתת להורים, העניין של סודיות.
רויטל לן כהן: תוך כמה זמן?
מירב ישראלי: הכול כמו ב-9.
מירב ישראלי: הם ייתנו תשובה לגבי הזמן.
יעקב מרגי: לגבי לוחות זמנים, אמרנו בדיון הקודם שייתנו לנו תשובה.
יעקב מרגי: עובר כשרשרת.
מירב ישראלי: רויטל צודקת כשהיא אומרת שאם צריך להיות הבדל מבחינת לוח הזמנים, תנו גם את זה.
יעקב מרגי: תתייחסו לזה בהתאם.
קארין אלהרר: אחרי כן אמורה להיות עוד ועדת שיבוץ|?
מירב ישראלי: כרגע אין ועדת שיבוץ.
קארין אלהרר: צריך גם בשים לב לזה.
יעקב מרגי: כל שינוי הזמנים מחייב שינוי.
מירב ישראלי: תיקון סעיף 13 בסעיף 13 לחוק העיקרי –
מירב ישראלי: בסעיף קטן (ד), בסופו יבוא "היו הקולות שקולים, יהיה ליושב ראש הוועדה קול נוסף".
מירב ישראלי: אני אומר מה זה אומר.
מירב ישראלי: כאמור, זה הופך מערר להשגה.
מירב ישראלי: סעיף קטן (ד) אומר היום: החלטת ועדת ההשגה תתקבל ברוב דעות חבריה המשתתפים בישיבה ובלבד שמספרם לא יפחת משלושה.
מירב ישראלי: עכשיו נוסף: היו הקולות שקולים, יהיה ליושב ראש הוועדה קול נוסף.
מירב ישראלי: סעיף קטן (ה) שמבטלים, אומר: החלטת ועדת ערר תהיה סופית.
מירב ישראלי: זה בוטל.
מירב ישראלי: זה גם בתשובה לבועז.
רויטל לן כהן: מה המשמעות?
יעקב מרגי: אתה שאלת לגבי החלטה סופית או לא.
יעקב מרגי: זה לא סופי.
רויטל לן כהן: מה זה אומר?
קריאה: שאפשר לערער.
מירב ישראלי: שאפשר לערער על זה או בעצם לעתור.
קארין אלהרר: זה לא היה כך תמיד?
יעקב מרגי: עובדה, היה סעיף בחוק העיקרי.
יעקב מרגי: זה שעכשיו נפלתם עלי לתקן את כל העוולות – בשמחה ובאהבה.
יעקב מרגי: הגב הזה סובל הכול.
קארין אלהרר: ידידי היקר, גם קודם היה ניתן לפנות לבית משפט לעניינים מינהליים.
יעקב מרגי: מותר להודות שנרדמנו בשמירה.
מירב ישראלי: צריך להגיד שהחוק הזה נחקק בשנות ה-80 ויש גם הרבה דברים שהתפתחו מאז.
יעקב מרגי: הנה אני אומר לכם שאנחנו גם נתקן בעתיד.
מירב ישראלי: תיקון סעיף 20א בסעיף 20א, בהגדרה "תלמיד משולב", במקום הסיפה החל במילים "אשר ועדת שילוב" יבוא "אשר ועדת זכאות ואפיון החליטה על זכאותו לשירותי חינוך מיוחד, והוריו בחרו לפי סעיף 7(ב)(1)(א) – שזה הסעיף של המסגרות - כי ילמד במסגרת מוסד חינוך רגיל בכיתה רגילה או שוועדת זכאות ואפיון החליטה על כך לפי סעיף 7)(ב)(3) או (4)".
מירב ישראלי: אני מסבירה מהו סעיף 20א.
מירב ישראלי: נכנסנו למעשה לפרק ד'1 שזה פרק השילוב.
מירב ישראלי: סעיף 20א, אלה הגדרות של פרק השילוב שיש לו הגדרות מיוחדות בנוסף על ההגדרות הכלליות שיש בחוק.
מירב ישראלי: ההגדרה של תלמיד משולב אומרת: ילד עם צרכים מיוחדים הזכאי לחינוך חינם לפי סעיף 6א לחוק לימוד חובה אשר ועדת שילוב כאמור בסעיף 20ד החליטה על זכאותו לתוספת של הוראה ולימוד ולשירותים מיוחדים לפי פרק זה במוסד חינוך רגיל.
מירב ישראלי: בעצם מה שיישאר זה ילד עם צרכים מיוחדים הזכאי לחינוך חינם לפי סעיף 6א לחוק לימוד חובה, כל הנושא של ועדת שילוב יורד כי הם הורידו אותו ואנחנו נצטרך לראות האם ועדת השילוב נשארת, איך משלבים אותה.
מירב ישראלי: במקום זה, הסיפה היא שוועדת זכאות ואפיון החליטה וההורים בחרו.
יעקב מרגי: אתם מבינים מה האמירה של זה?
יעקב מרגי: אני חושב שוועדת השילוב יכולה לחיות עם התיקון הזה.
יעקב מרגי: תשקלו זאת ותנו לנו תשובות.
יעקב מרגי: אם לא, תצטרכו לתת לנו אלטרנטיבה.
קארין אלהרר: לא הבנתי את הרציונל.
רחל אברמזון: ועדת השילוב מתאחדת עם ועדת ההשמה.
רחל אברמזון: הן הפכו להיות ועדה אחת.
יעקב מרגי: ועדת הזכאות והאפיון.
יעקב מרגי: את לא צריכה לפני כן שום דבר.
יעקב מרגי: זה עלה לא ממני.
רחל אברמזון: יש ועדה מקצועית.
יעקב מרגי: זה עלה בדיון כאן בוועדה.
רחל אברמזון: נכון, אבל יש ועדות מקצועיות.
יעקב מרגי: תנו לנו תשובה למה לא.
מירב ישראלי: היום למעשה התפקיד של ועדת השילוב הוא באמת מה שהעבירו לוועדת הזכאות והאפיון.
מירב ישראלי: השאלה אם יש דברים נוספים שהיא עושה שלא יהיו וכך יש איזשהו פספוס בזה שבאמת בוועדת הזכאות ואפיון אין מי שמכיר את הילד ובוועדת השילוב כולם מכירים את הילד.
יעקב מרגי: תשקו ותנו לנו תשובה.
מירב ישראלי: אמרתי להם בישיבות הפנימיות שבעצם לי חסרה חוליה, אולי זו הוועדה הבין-מקצועית ואולי לא, אני לא יודעת, בין הזכאות ואפיון לבין התכנית היחידנית של הילד.
מירב ישראלי: זאת אומרת, כל ילד בסופו של דבר יש לו תכנית יחידנית.
יעקב מרגי: חבל שאין את נוהל העבודה של הוועדה.
יעקב מרגי: אם היה לנו, היינו יכולים להתחבר לכל התהליך הזה.
קארין אלהרר: אני רוצה להבין מה המטרה מבחינתכם.
קארין אלהרר: ועדת זכאות ואפיון דנה, החליטה שזה ילד שילוב, לא באותו מעמד גם קובעים את הסל?
קריאה: קובעים את סך כל הסל.
רחל אברמזון: קובעים את סך כל הסל.
קארין אלהרר: מה שהיה בוועדת שילוב עד היום, קבעו מתחם של שעות סייעת, לאיזה טיפולים פרה-רפואיים הוא זכאי וכולי.
קארין אלהרר: זה מה שעשתה ועדת שילוב.
קארין אלהרר: היום אנחנו אומרים שלא תהיה יותר לא השמה ולא שילוב, יש ועדת זכאות ואפיון.
קארין אלהרר: ועדת הזכאות והאפיון תהיה דו שלבית.
קארין אלהרר: אם אני מבינה נכון.
קארין אלהרר: תקני אותי אם אני טועה.
קארין אלהרר: בשלב הראשון, האם הוא הולך לחינוך מיוחד, האם הוא הולך לשילוב.
קארין אלהרר: החלטנו שילוב, שלב ב', מה הסל?
קריאה: צריך להיות הפוך.
רחל אברמזון: אלה שני דברים שונים, מה היקף הסל ומה התוכן הפרטני.
קארין אלהרר: טעות שלי.
קארין אלהרר: הסדר הפוך.
קארין אלהרר: קודם כל רואים מה המאפיינים של הילד ומה הזכאות שלו.
רחל אברמזון: מה הם הצרכים.
קארין אלהרר: בחרו הוריו שילוב, שילוב.
קארין אלהרר: בחרו הוריו חינוך מיוחד, חינוך מיוחד.
קארין אלהרר: לא צריך יותר ועדת שילוב.
רחל אברמזון: זה מה שאני אומרת.
רחל אברמזון: בחרו הוריו שילוב, יש היקף סל שירותים כולל - לא מפרטים אותו – מגיע אל המסגרת החינוכית בה הוא ישתלב ושם הצוות החינוכי יחד עם ההורים קובעים את התכנית.
קארין אלהרר: תכנית לימודים אישית, זה משהו אחר.
יעקב מרגי: לא לחינם אמרתי שזה קושי שעלה לאורך כל הדיונים לכן אמרתי שמבחינתי לא מבטלים ועדת שילוב.
יעקב מרגי: אתם צריכים לתת לנו תשובה על זה.
יעקב מרגי: בתשובה יתפתח דיון.
יעקב מרגי: אני מקווה שעד אז יהיה לך נוהל עבודה של הוועדה כדי שנראה איך זה עובד.
יעקב מרגי: גם כאן אני שומע ממך דברים.
יעקב מרגי: אנחנו צריכים לראות את כל התהליך כדי להסכים.
יעקב מרגי: תביאו לנו את זה בדיון עת נדבר על ועדת השילוב.
קארין אלהרר: תביאו דוגמא.
יעקב מרגי: אנחנו חוזרים להקראה.
יעקב מרגי: לא פתחנו דיון.
יעקב מרגי: אחר כך עושים דיון משולב על הכול.
מירב ישראלי: כאמור, סעיף 20א הוא תיקון ההגדרה.
מירב ישראלי: סעיפים 20ב ו-ג הם הסעיפים שקובעים זכאות לשילוב.
יעקב מרגי: ואותם אנחנו לא משנים.
מירב ישראלי: אחר כך צריך לראות את כל פרק השילוב ואיך הכול מסתדר.
מירב ישראלי: ביטול סעיפים 20ד ו-20ה סעיפים 20ד ו-20ה לחוק העיקרי – בטלים.
מירב ישראלי: סעיף 20ד הוא הסעיף שמקים את ועדת השילוב וקובע את סדרי פעולתה, וסעיף 20ה הוא ערר לוועדת השמה על ההחלטות של ועדת שילוב.
מירב ישראלי: אם מבטלים את ועדת שילוב, מבטלים גם את הערר לוועדת השמה על ההחלטות שלה.
מירב ישראלי: אם ועדת השילוב או כל ועדה אחרת בבית ספר תישאר ויהיה לה ביטוי בחוק, נצטרך גם להחליף אולי את הסעיף הזה וגם לקבוע באיזו דרך משיגים על החלטותיה.
מירב ישראלי: כאן יש הצעה של הנציבות להוסיף סעיף 20ו.
מירב ישראלי: אתה רוצה לדון בזה עכשיו?
יעקב מרגי: אתם מכירים את ההצעה של הנציבות?
יעקב מרגי: אני מבקש לדון בהצעה של הנציבות.
יעקב מרגי: להביא לנו תשובות
קריאה: רק נציין שבכל תקנות הנגישות יש סעיף שעוסק ב - - -
יעקב מרגי: אם לא תקבל סעד, תביא את זה בדיון הבא.
מירב ישראלי: תיקון סעיף 20ז בסעיף 20ז(א)(2) לחוק העיקרי, במקום "ועדת השילוב" יבוא "ועדת הזכאות והאפיון".
מירב ישראלי: זה הסעיף של תכנית חינוכית יחידנית לתלמיד במסגרת פרק השילוב.
מירב ישראלי: בעצם לכל האורך, במקום ועדת השילוב, יבוא ועדת הזכאות והאפיון אבל כאן השאלה שהפניתי אליהם, האם באמת ועדת הזכאות והאפיון היא זאת שקובעת את התכנית היחידנית.
מירב ישראלי: כשנקבל את כל המהלך או את כל הסכמה, נראה אם צריך לתקן את הסעיף הזה כי אני לא בטוחה שזה באמת כך.
מירב ישראלי: סעיף 20ט הוא הסעיף של הפרסום באתר האינטרנט ואופן ניצול המשאבים נמחק מכיוון שקיים סעיף היום.
יעקב מרגי: 20ג.
מירב ישראלי: הדרגה שלו היא גבוהה יותר.
מירב ישראלי: למעשה השר צריך לקבוע את הדבר הזה.
מירב ישראלי: כאן יש עוד הצעה של הנציבות ואפשר כבר להפנות אותה למשרד החינוך.
יעקב מרגי: שי, שבו גם על ההצעה שבסעיף 20ז.
יעקב מרגי: האם התקנות צריכות להיות באישור בהתייעצות עם הנציבות ובאישור ועדת החינוך, נבקש תשובה על כך בדיון הבא.
מירב ישראלי: זה סעיף התקנות הכללי של החוק.
יעקב מרגי: אני בטוח שהחוק לנגד עיני הלשכה המשפטית של משרד החינוך.
יואב קריים: אני מקווה שאתה צודק.
יעקב מרגי: אני פוזיטיבי.
יעקב מרגי: לכן נתתי להם לדבר.
מירב ישראלי: הם ישיבו על כך.
מירב ישראלי: לגבי החלה הדרגתית.
יעקב מרגי: אני לא יכול לדון בהחלה אם אני לא מקבל תשובות.
יעקב מרגי: רחל ושי, אתם מבינים שאני לא יכול לדון בהחלה אם אני לא מקבל תשובות ואני רואה תמונה כוללנית כי את ההקראה סיימנו ואני עכשיו פותח דיון על מה שהקראנו.
יעקב מרגי: לכן, אנא, קחו לכם גם את הזמן ותאמרו לי כמה זמן נחוץ לכם להתכונן לתשובות כי ניתנו לכם הרבה שיעורי בית.
יעקב מרגי: כל תשובה תתקבל, לא אומר לכם בהבנה אבל באהבה.
יעקב מרגי: כל מי שמתייחס, יזדהה ויאמר לאיזה סעיף הוא מתייחס.
מירב ישראלי: אני רק אומר שאני לא התייחסתי, כפי שעשינו בפעם הקודמת, להערות שיש גם לסעיפים שנמצאים בחוק שהם לא תוקנו בהצעת החוק הזאת.
מירב ישראלי: דיברנו על סעיפים כאלה גם בפעם הקודמת.
מירב ישראלי: השאלה איך אתה רוצה שנעשה, האם לפי הסדר של החוק?
מירב ישראלי: אנחנו למשל התחלנו כאן סעיף 13 ואחר כך זה סעיף 20ד ו-20ה.
מירב ישראלי: יש סעיפים 14, 15, 16, 17 שאני קיבלתי הערות של הארגונים לגביהם.
יעקב מרגי: בהקראה הסופית.
יעקב מרגי: לא, לא בהקראה הסופית כי נצטרך לפתוח שוב דיון.
יעקב מרגי: נסיים את ההתייחסות ונדון בהערות.
רויטל לן כהן: כרונולוגית יהיה יותר נכון לדון לפי הסדר.
רויטל לן כהן: כך בנוי החוק.
יעקב מרגי: אבל יש משהו שיותר יעיל ויותר כדאי.
רויטל לן כהן: אני חושבת שזה היה מקל על הוועדה.
יעקב מרגי: לא עלי.
יעקב מרגי: לפעמים אני מתייחס גם לצרכים שלי.
רויטל לן כהן: הכול בסדר.
רויטל לן כהן: קואליציית הורים לילדים עם צרכים מיוחדים.
רויטל לן כהן: בסעיף 13(א) אני מבקשת להוסיף שעל ההחלטה רשאי גם התלמיד להשיג.
רויטל לן כהן: חלק מהתלמידים מספיק בוגרים, כולל תלמידים שהם מעל גיל 18 אבל גם כאלה שהם יותר צעירים ולא יכול להיות שלתלמיד עצמו אין זכות להגיד כלום.
רויטל לן כהן: הערה שנייה.
רויטל לן כהן: לגבי סעיף 13(ג), ועדת ההשגה תיתן החלטה, אני מבקשת להוסיף "המנומקת" כי אחת הבעיות היא שהם לא טורחים לנמק.
רויטל לן כהן: החלטנו, נגמר.
רויטל לן כהן: לסעיף 13(ד), אני מבקשת בכל לשון של בקשה להוריד את הנושא הזה של הקול הנוסף כי אחרת אין טעם לוועדה הזאת כי בכל מקום שלא יקבלו את דעתם, פשוט יהיה קול נוסף.
יעקב מרגי: אותה טענה כבר נשמעה.
רויטל לן כהן: נכון ואני אשמיע את זה שוב.
יוסף ג'בארין: לגבי ההנמקה, עד עכשיו היה משפט אחד או מילה אחת?
רויטל לן כהן: כן.
רויטל לן כהן: הוועדה סבורה שיותר מתאים לו.
יוסף ג'בארין: ואין הנמקה.
רויטל לן כהן: זו ההנמקה שלהם.
יוסף ג'בארין: שתהיה הנמקה לפחות כשזה עומד בניגוד לעמדת ההורים.
רויטל לן כהן: באופן כללי צריך.
יוסף ג'בארין: אני אומר לכל הפחות.
יעקב מרגי: במקרה הזה הזכות היא להורים להחליט.
רויטל לן כהן: מדברים על הנימוק.
יעקב מרגי: במידה ולא, יש ועדה.
יוסף ג'בארין: אני אומר שחובת הנימוק מתחזקת אם עמדת הוועדה סותרת את עמדת ההורים.
רויטל לן כהן: לגבי הפרוטוקול.
רויטל לן כהן: אני יודעת שדיברנו אבל אני רוצה לומר מה ההצעה שלי.
רויטל לן כהן: להוסיף כאן סעיף קטן (ה) האומר שפרוטוקול דיוני ועדת ההשגה וההחלטה יועברו להורי התלמיד לא יאוחר משבעה ימים מיום קבלת ההחלטה.
רויטל לן כהן: זו ההצעה שלי.
קארין אלהרר: זה לא כתוב כך?
רויטל לן כהן: לא כתוב שצריך להעביר.
רויטל לן כהן: לא כתוב שצריך לתת להם.
קארין אלהרר: זה כן כתוב.
רויטל לן כהן: אני לא רואה את זה כתוב.
רויטל לן כהן: טעיתי.
רויטל לן כהן: לגבי סעיף 20 עם ההגדרה של תלמיד משולב.
רויטל לן כהן: אני מבקשת לעשות כאן צדק היסטורי עם הילדים בגילי שלוש וארבע שבגלל שהסעיף הזה מכפיף אותם לחוק חינוך חובה, ילדים בגילי שלוש וארבע הם ילד חורג לאלוהים במשרד החינוך.
רויטל לן כהן: ודאי שכן.
רויטל לן כהן: גם היום.
רויטל לן כהן: הם יכולים לקבל משלבת והם לא יכולים לקבל לא פרה-רפואי, לא גננת מיוחדת, לא הדרכה.
רויטל לן כהן: גם היום זה חוק חינוך חינם ולא חובה.
אילן שי: חינוך חובה הוא מגיל שלוש.
יעקב מרגי: מגיל שלוש.
רויטל לן כהן: אם זה כך, מצוין כי אלה התשובות שקיבלנו גם השנה.
מירב ישראלי: אם קיבלת תשובות כאלה, אלה תשובות לא נכונות.
רויטל לן כהן: זה עצוב אבל זה העניין.
רויטל לן כהן: לגבי התכנית החינוכית היחידנית לילד, מה שהיה 20ז, אני חושבת שצריך להתאים את זה.
רויטל לן כהן: אחת הבעיות הקשות, וזה גם עלה בדיונים של הוועדה, שילד מגיע למסגרת ועד שיושבים עם ההורים שלו על טיוטה, אנחנו נמצאים בינואר-פברואר.
רויטל לן כהן: אני מציעה שמיד עם קבלת ההחלטה, כבר אז יהיה כתוב בחוק בצורה ברורה תיבנה לילד התכנית כדי שב-1 בספטמבר כולם ידעו מה הם צריכים לעשות כי אחרת אנחנו חוטאים למטרה.
רויטל לן כהן: אני מבקשת שתהיה התייחסות לעניין הזה של הזמנים.
קריאה: הוועדה תבנה את התכנית?
רויטל לן כהן: מרגע שהוועדה נותנת את האפיון ואת הזכאות וזה מגיע למסגרת החינוכית.
רויטל לן כהן: לא משנה אם זה בבית ספר רגיל או בבית ספר לחינוך מיוחד.
מירי נבון: בלי להכיר את הילד.
יעקב מרגי: לא הייתה במקום.
רויטל לן כהן: אני מבקשת להוסיף לגבי סעיף 20ט.
רויטל לן כהן: הייתי רוצה להוסיף שם לגבי ההנחיות.
מירב ישראלי: זה ירד.
רויטל לן כהן: אני לא יודעת היכן להוסיף.
רויטל לן כהן: אנחנו הוספנו את זה בזמנו שם.
רויטל לן כהן: פשוט הייתי משנה את 20ט.
רויטל לן כהן: אתם רוצים, תעשו 20י.
מירב ישראלי: עכשיו יש 20ג.
רויטל לן כהן: אני אקריא את מה שכתוב ותגידו לי היכן אתם רוצים לשים את זה.
רויטל לן כהן: לא כל כך אכפת לי היכן.
רויטל לן כהן: "במתן שירותי חינוך מיוחדים, אין להפלות לרעה תלמיד עם צרכים מיוחדים מטעמים בלתי ענייניים לרבות כאלו הנוגעים למוגבלות שיש לו או לצרכיו המיוחדים".
קארין אלהרר: למה צריך הוראה כזאת?
רויטל לן כהן: היום ילד עם אוטיזם יכול לקבל סייעת וילד עם משהו שלא מופיע בטבלה, לא יכול לקבל סייעת.
רויטל לן כהן: זאת אפליה מחמת מוגבלות.
רויטל לן כהן: "לעניין סעיף קטן זה רואים את האפליה גם בקביעת תנאים שלא ממין העניין לרבות אי ביצוע התאמות נדרשות מחמת צרכיו של התלמיד".
הניה מרמורשטיין: אני רוצה לשאול לגבי אפיון בחינוך המיוחד.
הניה מרמורשטיין: ילד שמאופיין עם מוגבלות שכלית ויש לו עוד אפיון של בעיה של שמיעה או ליקוי בראייה וצריך להחליט באיזו כיתה הוא.
הניה מרמורשטיין: אז לא נותנים לו את ההנגשות שהוא צריך לכיתה אקוסטית או לכל מיני דברים אחרים.
הניה מרמורשטיין: יש לי שאלה לגבי החינוך המיוחד, לגבי האפיון.
הניה מרמורשטיין: ילד שמאופיין עם מוגבלות שכלית, לא משנה עם מה, הוא בכיתה של מוגבלות שכלית אבל יש לו עוד אפיונים כמו בעיה של ראייה או בעיה של שמיעה וצריך להנגיש את הכיתה כך שתהיה מתאימה לו ולהוסיף לו את ההתאמות המתאימות.
הניה מרמורשטיין: מניסיון, הגיע ילד עם מוגבלות שכלית אבל הייתה בעיה של שמיעה ושילבנו אותו בכיתה של חינוך מיוחד אבל הוא לא השתלב כי הוא לא שמע.